Яллар ялыктырмадымы әле?

	Шагыйрь Рифат СӘЛАХ, язучы Зифа КАДЫЙРОВА, “Болгар” радиосы ди-джее Рушан ХАНТИМЕРОВ, җырчы Гөлнара ТИМЕРҖАНОВА, Теләче район мәдәният йорты методисты Зөлфия ИБРАҺИМОВАдан сораштыру.	 Ниһаять, 2015 ел – Сарык (Кәҗә) елына да аяк бастык. Күпләр иске елны шактый катлаулы булды дип искә ала. Елның соңгы көннәрендә ил икътисадында күзәтелгән вазгыять бу кәефне тагын көчәйтте сыман. Тик нәрсә генә булса да, Яңа елны яңа өмет, яңа шатлык белән каршыларга күнеккән безнең халык. Ходайдан ныклы сәламәтлек, “Сугышлар гына булмасын!” дигән шигарь астында, тыныч-имин көннәр сорап, озын ялларның да яртысын уздырып җибәрдек. Ә сезне яллар ялыктырырга өлгермәдеме әле?

Рифат СӘЛАХ, шагыйрь:

– Яңа ел минем өчен гел күңелсез көннәрдән генә торды. Шуңа мин аны берничек тә бәйрәм дип атый алмыйм. Шушы чорда ел да кабатлана торган бер традиция бар: гел шул вакытларда салкын тидереп авырыйбыз. Гомумән, үзе­безнең татар-мө­сел­ман хал­кының бу уңайдан бәй­рәм ясавын аңлый алмыйм. Мөселман бәй­рәм­нәрен дә бит әле Яңа ел дәрәҗәсенә күтәреп торганыбыз юк. Хәзерге вакытта юлда әле. Туган авылымнан Казанга барабыз. Ял көннәреннән файдаланып, туганнар белән күбрәк оч­рашып калырга тырышабыз. Һич ялыгып өлгер­мәдек. Өйдә генә торсак, бәлки ялыктырыр да иде. Ә иҗат кешесе өчен һәр ял көне кадерле. Иҗат та күп вакыт таләп итә.

Зифа КАДЫЙРОВА, язучы:

– Лаеклы ялдагы ке­шегә бөтен көн дә бертөр­ле инде ул. Әле яңа гына кар көрәп кердем, утын ташып куйдым. Шулай көн­дәлек мәшәкатьләр белән яшәп ятыш. Вакыт-вакыт компьютер алдына утырам. Ялларның өч көне кунак каршылап үтте. Бакчабызда инде өченче ел рәт­тән яшибез. Шуннан бирле Яңа елны балаларым, туганнарым белән бергә каршылыйбыз. Бу бәйрәмне беркайчан да читтә уздырган юк.

Рушан ХАНТИМЕРОВ, “Болгар” радиосы ди-джее:

– Минем көн дә эфир, әле ялның ни икәнен күргән дә юк. Эштән соң кинога бардык, чыршы шәһәрчекләрендә йөрдек. Шулардан ары узган юк әле. Авылга кайтып, әни­ләрне котлап килергә дә җай чыкмады. Яңа елны исә шәһәр читендә якыннарым белән каршыладым.

Гөлнара ТИМЕРҖАНОВА, җырчы:

– Яңа елны гаилә бе­лән өйдә каршыладык. Бәйрәм көнне генә башкара торган билгеле бер тради­цияләребез юк. Га­дәттә, Яңа ел көнне каз пешерәм. Бүген иң зур шатлыгыбыз бар – кыз үстерәбез. Ялларга кил­гәндә, алар шактый ялыктырды. Бюджет системасында эшләү­че­ләргә, бәл­ки, озын яллар ки­рәктер дә, әмма үзенә үзе эшләп, шулай ук салым түләү­челәр өчен бу яллар бик озын, миңа калса.

Зөлфия ИБРАҺИМОВА, Теләче район мәдәният йорты методисты:

– Яңа елны авылда әти-әни янында (шөкер, алар исән-саулар), бөтен туганнар белән бергә каршыладык. Яңа елны каршы алганнан соң, күршеләрне кот­ларга нардуганнар булып киенеп керәбез. Танымасалар, бигрәк тә кү­ңелле була инде! Яллар ялыктырырга өлгерде ди­мәс идем. Узган атнада Теләче районы Иске Җөри авылында ятим балалар өчен приют ачылды. Шунда бәй­рәмне алып баручы буларак катнаштым. 6 гыйнвар көнне исә районда Раштуа бәй­рәмен үт­кәрдек.  

Ватаным Татарстан

	№ 1 | 07.01.2015	


